b"\n_START_ARTICLE_\nOstia (Rim)\n_START_SECTION_\nGeografija\n_START_PARAGRAPH_\nMesto le\xc5\xbei ob Tirenskem morju blizu Acilia in lo\xc4\x8deno od Fiumicina na ustju reke Tibere.\n_START_SECTION_\nZgodovina\n_START_PARAGRAPH_\nSoseska je bila ustanovljena leta 1884, v bli\xc5\xbeini ostankov Ostia Antica, pristani\xc5\xa1kega mesta starega Rima. To je bilo mogo\xc4\x8de po sanaciji bli\xc5\xbenjega mo\xc4\x8dvirja (ribnika Ostia), ki je bil vir oku\xc5\xbebe z malarijo. Prvi prebivalci so bili kmetje, ki so pri\xc5\xa1li iz Ravenne v Emiliji Romanji. Zaradi odprtja mestne \xc5\xbeeleznice Roma-Ostia leta 1924, je novo naselje kmalu postalo najljub\xc5\xa1e obmorsko letovi\xc5\xa1\xc4\x8de Rimljanov, tam so bile zgrajene \xc5\xa1tevilne hi\xc5\xa1e v slogu Art Nouveau._NEWLINE_Novo naselje je bil povezano s sredi\xc5\xa1\xc4\x8dem Rima prek nove Via Ostiense, ki je bil odprta leta 1907. V fa\xc5\xa1isti\xc4\x8dnem obdobju je vlada agresivno \xc5\xa1irila sosesko, kar je imelo za posledico veliko novih stavb v slogu Stile Littorio. V tem obdobju je bila zgrajena tudi nova infrastruktura, kot so druge ceste (Via del Mare), promenade in prostani\xc5\xa1\xc4\x8de. Po drugi svetovni vojni je bilo ob morju zgrajeno veliko kopali\xc5\xa1\xc4\x8d in Ostia je do\xc5\xbeivela turisti\xc4\x8dni razcvet. Nova avenija Cristoforo Colombo je povezala Ostio z okro\xc5\xbejem EUR v Rimu. Je pa onesna\xc5\xbeevanje morja, ki je postalo o\xc4\x8ditno v 70-ih letih, zmanj\xc5\xa1alo priljubljenost Ostia kot letovi\xc5\xa1\xc4\x8da._NEWLINE_Objekti letali\xc5\xa1\xc4\x8da Leonardo da Vinci Airport v Fiumicinu so po letu 1956 Ostio naredili privla\xc4\x8dno za potnike in letalske delavce._NEWLINE_Italijanski intelektualec, filmski re\xc5\xbeiser in pesnik Pier Paolo Pasolini je bil umorjen v bli\xc5\xbeini pristani\xc5\xa1\xc4\x8da 2. novembra 1975._NEWLINE_Leta 1976 je Ostia postala del XIII. Municipio ob\xc4\x8dine Rim._NEWLINE_Danes, zaradi \xc5\xa1iritve mesta, le park Castelfusano Ostio lo\xc4\x8di od drugih delov Rima.\n_START_SECTION_\nPromet\n_START_PARAGRAPH_\nRegionalna \xc5\xbeelezni\xc5\xa1ka proga Rim-Lido, ki prepelje ve\xc4\x8d kot 90.000 potnikov na dan, povezuje Ostio s sredi\xc5\xa1\xc4\x8dem Rima in v konicah zagotavlja do 12 vo\xc5\xbeenj na uro. Celotna dol\xc5\xbeina proge je 28,359 kilometra. Ima 13 postajali\xc5\xa1\xc4\x8d, vo\xc5\xbenja traja pribli\xc5\xbeno 37 minut. Rimski terminal je na Roma Porta San Paolo, zelo blizu postaje Piramide (rimski metro, linija B) in ne preve\xc4\x8d dale\xc4\x8d od postaje Roma Ostiense. \xc5\xbdelezni\xc5\xa1ke postaje v Ostii so: Ostia Antica, Ostia Lido Nord, Ostia Lido Centro, Ostia Stella Polare, Ostia Castel Fusano' in Ostia Cristoforo Colombo."